**EELNÕU (ME 71)**

**ALUTAGUSE VALLAVOLIKOGU**

**M Ä Ä R U S**

Iisaku 27. september 2018 nr

**Riigieelarve toetusfondist raske ja sügava puudega lastele lapsehoiuteenuse ja toetavate sotsiaalteenuste osutamise kord Alutaguse vallas**

Määrus kehtestatakse kohaliku omavalitsuse korralduse seaduse § 22 lõike 1 punkti 5 ja sotsiaalhoolekande seaduse § 14 lõike 1, § 451, § 452, § 156 lõigete 31, 32 ja 33 alusel.

**§ 1. Määruse reguleerimisala**

Määrusega kehtestatakse riigieelarve toetusfondist ettenähtud rahaliste vahendite arvelt raske ja sügava puudega laste lapsehoiuteenuse ja toetavate sotsiaalteenuste rahastamiseks eraldatud vahendite (edaspidi *rahalised vahendid*) kasutamise kord Alutaguse vallas.

### § 2. Sotsiaalteenusele õigustatud isikud

Raske ja sügava puudega lapsehoiuteenusele ja toetatavatele sotsiaalteenustele on õigus Alutaguse vallas elukoha registreerinud raske ja sügava puudega lapsel kuni selle kalendriaasta lõpuni, kui laps saab 18-aastaseks.

**§ 3. Rahaliste vahendite kasutamine**

(1) Riigieelarve toetusfondist eraldatavaid rahalisi vahendeid võib Alutaguse Vallavalitsus (edaspidi *vallavalitsus*) kasutada raske ja sügava puudega lapse lapsehoiuteenuse (edaspidi *lapsehoiuteenus*) rahastamiseks ja last toetavate sotsiaalteenuste (edaspidi *toetav sotsiaalteenus*) osutamiseks ja arendamiseks.

(2) Toetavad sotsiaalteenused on:   
1) isikliku abistaja teenus;  
2) tugiisikuteenus;  
3) sotsiaaltransporditeenus;  
4) nõustamis-ja koolitusteenus lapsevanemale, isiklikule abistajale, tugiisikule;  
5) eluruumi kohandamise teenus;  
6) lapse arengut toetavad teenused ja teraapiad;

7) rehabilitatsiooniplaanist tulenevad teenused;  
8) eneseabigrupi teenus;  
9) abi- ja tugivahendite soetamine/rentimine;  
10) muud teenused või toetused, mis aitavad vähendada raske ja sügava puudega lapse perekonna hoolduskoormust või puudest tulenevat lisavajadust.

(3) Käesoleva paragrahvi lõike 2 punktides 1-5 sätestatud sotsiaalteenust osutatakse Alutaguse Vallavolikogu kehtestatud korras arvestades käesolevas määruses sätestatud erisusi.

### ****§ 4.**** Rahaliste vahendite taotlemine

(1) Rahaliste vahendite (edaspidi *teenus*) taotlemiseks esitab raske või sügava puudega lapse seaduslik esindaja vallavalitsusele kirjaliku taotluse.

(2) Taotluse juurde lisatakse alljärgnevad dokumendid:

1) taotleja ja puudega lapse isikut tõendavad dokumendid;

2) puudega lapse kehtiv rehabilitatsiooniplaan või muu lapse abivajaduse hindamist kajastav dokument;

3) sotsiaalkindlustusameti otsus lapsele puude raskusastme määramise kohta;

4) eestkoste puhul kohtumäärus;

5) puudega lapse perekonnas hooldamise puhul perekonnas hooldamise leping;

6) kuludokument.

**§ 5. Lapse abivajaduse hindamine**

(1) Lapsehoiuteenuse ja last toetava sotsiaalteenuse vajaduse hindamine toimub iga lapse puhul eraldi arvestades konkreetse lapse ja tema pere vajadusi. Ametiasutus hindab teenuse vajadust läbi juhtumimenetluse iga lapse puhul eraldi arvestades lapse ja tema pere vajadusi.

(2) Lastekaitsetöötaja või sotsiaaltöötaja selgitab välja lapse abivajaduse ja sellele vastava abi, kontrollides taotluses esitatud andmeid. Lastekaitsetöötajal on õigus ja kohustus määrata taotluse esitajale tähtaeg puuduste kõrvaldamiseks, kui taotlusega on esitamata nõutud andmed või dokumendid või kui taotluses on muid puudusi ning selgitada, et tähtajaks puuduste kõrvaldamata jätmisel võidakse jätta taotlus läbi vaatamata ning sellisel juhul isiku õigus teenuse saamisele lõpeb.

(3) Lapsehoiuteenuse osutamise vajadus selgitatakse välja sotsiaalteenuste ja -toetuste andmeregistris (edaspidi STAR) koostatud juhtumiplaani alusel.

(4) Last toetava sotsiaalteenuse vajaduse hindamisel arvestatakse lisaks juhtumiplaanile lapse seadusliku esindaja esitatud põhjendatud taotlust, lapse ning tema pere vajadusi, esitatud kuludokumente ja lapsele koostatud isiklikku rehabilitatsiooniplaani.

**§ 6. Teenuse määramine**

(1) Lapsehoiuteenuse ja last toetatavate sotsiaalteenuste määramise või mittemääramise otsustab sotsiaalkomisjon kümne (10) tööpäeva jooksul alates nõuetekohase taotluse esitamisest.

(2) Lapsehoiuteenuse osutaja, teenuse osutamise koht, aeg ja maht kooskõlastatakse lapsehoiuteenust saava lapse esindaja ja teenuse osutajaga. Teenuse osutamiseks sõlmib vallavalitsus õigustatud isiku ja teenuseosutajaga halduslepingu.

(3) Lapsehoiuteenuse hüvitatavaks piirmääraks on üldjuhul 402 eurot kalendriaasta jooksul. Vahendite piisavuse korral võib kalendriaasta jooksul piirmäära lapse kohta suurendada.

### ****§ 7. Volituste andmine halduslepingu sõlmimiseks****

### **Alutaguse valla nimel sõlmib halduslepingu lapsehoiuteenusele õigustatud isikuga ja lapsehoiuteenusele õigustatud isiku valitud lapsehoiuteenuse osutajaga riigi rahastatava lapsehoiuteenuse osutamiseks sotsiaaltöö eest vastutav abivallavanem või tema asendaja.**

### § 8. Rakendussätted

(1) Vallavalitsus võib kehtestada teenuse ja toetuse osutamiseks taotluse vormi.

(2) Määrus jõustub kolmandal päeval pärast Riigi Teatajas avaldamist.

Raivo Raap

Volikogu esimees

**Seletuskiri**

2017. aastast annab riik raske ja sügava puudega laste lapsehoiuteenuseks planeeritud riigi eelarve vahendid üle koos lisavahenditega toetusfondi kaudu KOV-idele kohustusega, tagada vastavalt raske ja sügava puudega laste abivajadusele lapsehoiu- ja muude sotsiaalteenuste korraldamine.

Sügava puudega laste toetamiseks eraldatakse riigieelarvest täiendav toetus kõikidele omavalitsustele. Muudatuse eesmärgiks on parandada sügava puudega lastele sotsiaalteenuste kättesaadavust ning seeläbi vähendada vanemate hoolduskoormust.

Raske ja sügava puudega lapse sotsiaalteenuste rahastamine ei ole enam reguleeritud lapsehoiuteenuse paragrahvide juures vaid sotsiaalhoolekande seadus § 156 rahastamise peatükis. Eraldatav toetus ei ole enam mõeldud ainult raske ja sügava puudega lapse lapsehoiuteenuseks. Eraldatavaid vahendeid võib kasutada ka teisteks sotsiaalteenusteks, mis aitavad vähendada raske ja sügava puudega lapse perekonna hoolduskoormust või puudest tulenevaid lisavajadusi. Seetõttu tuleb igal KOV-il kehtestada vahendite kasutamise kord. Kuna kõik raske või sügava puudega lapsed ei vaja lapsehoiuteenust või muid sotsiaalteenuseid, siis peab KOV hindama raske ja sügava puudega laste ja nende perede vajadusi ning selle põhjal otsustama, milliseid sotsiaalteenuseid ja mis mahus raske ja sügava puudega lastele osutatakse.

Raske ja sügava puudega lastele sotsiaalteenuste osutamise toetust võib kasutada kuni selle kalendriaasta lõpuni, mil sihtrühma kuuluv laps saab 18-aastaseks.

Teenuse eest tasumine raske ja sügava puudega lapsele reguleeritakse Alutaguse Valla sotsiaalkomisjoni otsusega ning reeglina kantakse toetus teenuse pakkuja arvelduskontole.

Meie vallas on alla 18 aastaseid raske- ja sügava puudega lapsi 35. 2018 aastal on raha kokku 17883 eurot ( 2017.a. jääk 12448 ja 2018 eraldus 5435).

Kõige rohkem vajavad raske ja sügava puudega lapsed tugiisiku- või sotsiaaltransporditeenuste rahastamist aga ka täiendavaid toetusi rehabilitatsiooni-ja erialaspetsialistide teenuste toetamisel.

Määrus on paindlik ja võimaldab toetada abivajajaid juhtumipõhiselt.

Seletuskirja koostas abivallavanem Kairi Soomer